AMD FX

AMD FX on AMD tippprotsessorite seeria, millesse kuuluvad protsessorid on nelja-, kuue- või kaheksatuumalised ning vastavalt tähistatud kas AMD FX 4xxx, AMD FX 6xxx või AMD FX 8xxx. AMD FX protsessorid jõudsid turule aastal 2011 ning kasutavad AMD Bulldozeri mikroarhitektuuri. Need protsessorid on mõeldud lauaarvutitele, eelkõige arvutimängude mängimiseks ja suurt jõudlust nõudvaks andmetöötluseks.
Lühiülevaade.
AMD FX põlvkonna protsessorid kasutavad socket AM3+ protsessoripesa, 32 nm transistoriväravat ning 8 MB L3-vahemälu. 
Kasutusel on x-86 tüüpi mikroarhitektuur. Kõik FX-tootepere protsessorid on ka "üleklokkimise" toega, mis ei ole kasutajate eest peidetud, seega võib iga kasutaja oma protsessori taktsagedust muuta. Kõik FX-tootepere protsessorid on 938 jalakesega ning jalakeste paigutus on micro-PGA tüüpi. Samuti on selle seeria protsessorite andmelaius ehk aritmeetika-loogikaploki (ALU) laius 64 bitti ning kiireim mälumoodul, mida toetatakse, on DDR3-1866. Kasutusel oleva protsessorituuma nimi on Zabwezi ja platvormi nimi Scorpius. Tuuma tõhususeks on märgitud kõikidel seeriatel, v.a 8170, B2. 8170 puhul on selleks aga B3 . Soovi korral saab valida ka AMD enda forsseeritud protsessori (PIB), mis kannatab tavaprotsessoriga võrreldes ka kõrgemat töötemperatuuri. AMD FX protsessoreid valmistatakse Saksamaal Dresdenis firma Globalfoundries tehases.
Tehnoloogiatest on kasutusel: 
Allolev tabel annab põgusa ülevaate AMD FX seeria protsessoritest. Märge "All turbo" tähendab maksimaalset taktsagedust turborežiimis, kui kõik tuumad on aktiveeritud. "Max turbo" aga tähendab sellist olukorda, kui pooled tuumad on aktiveeritud.
Erinevatest seeriatest lähemalt.
AMD FX 8 seeria.
Tegemist on FX seeria lipulaevaga, kus on kasutusel kaheksa tuuma. Siia seeriasse kuuluvad mudelid numbritega 8100, 8110, 8130, 8150, 8170. Mudeli 8150 käes on ka "üleklokkimise" maailmarekord, milleks on 8.43 GHz ning jahutuseks kasutati vedelat lämmastikku. Antud seeria on mõeldud võistlemiseks Intel i5 ja i7 protsessoritega, kuid tegelikult ei suuda ta võistelda tippotsa i5 seeria protsessoritega, rääkimata i7 seeriast. Andmesiini(FSB) kiiruseks on sellel seerial 2200 MHz, laiuseks 16 bitti ning edastustehnoloogiaks on HyperTransport. Maksimaalseks funktsioneerimise temperatuuriks on ära märgitud 61 °C tavaversioonide puhul ning PIB versioonidel on maksimaalne opereerimistemperatuur 70 °C. Hetkel väljalastud protsessorite (8120 ja 8150) hinnad jäävad vahemikku 205–245 dollarit.
AMD FX 6 seeria.
Tegemist on FX-tootepere keskmikega. Sellesse seeriasse kuuluvad mudelid 6100, 6110 ja 6120. FSB kiiruseks on märgitud 2000 MHz, laiuseks on 16 bitti ning edastustehnoloogiaks HyperTransport. L1-vahemälu suuruseks protsessori instruktsioonide jaoks on 3*64 kB, mis on kahe kanaliga ja assotsiatiivne, ning programmide andmete jaoks 6*16 kB suurune, mis on nelja kanaliga ja ka assotsiatiivne. Maksimaalseks võimaluks protsessori töötemperatuuriks on ära märgitud 70 °C. PIB versioonide kohta pole veel infot avaldatud. Hinnavahemikus kujuneb 160 kuni 240 dollarit.
AMD FX 4 seeria.
Tegemist on FX-tootepere väikseima tuumade arvuga esindajaga, neil on neli tuuma. Mudelitel 4100 kuni 4120 on esisiini kiiruseks 2000 MHz ning laiuseks 16 bitti ja transporditehnoloogiaks HyperTransport. Mudelil 4170 on esisiini kiiruseks aga 2200 MHz, teistes siininäitajates on tal samad. L1-vahemälu suurus protsessori instruktsioonide jaoks on 2*64 kB, mis on ka kahe kanaliga ning assotsiatiivne, programmide andmete jaoks aga on 4*16 kB nelja kanaliga assotsiatiivne vahemälu. Protsessori maksimaalse töötemperatuurina on ära märgitud 70 °C. Hinnavahemik on 115–220 dollarit